Njebjelčicy (UM/SN). Kak strašne su rostlinoškitne srědki za strowotu čłowjeka? Wo tymle prašenju a wo swojich dopóznaćach k tomu porěča wčera w Njebjelčicach Berlinska žurnalistka Ute Scheub a namołwješe připosłucharjow, so na cyłoněmskej akciji Urinale wobdźělić. Njeje připad, zo wotmě so dotal jeničke wuchodosakske zarjadowanje w tymle zwisku w Njebjelčicach. „Zaběramy so hižo wjele lět z wobswětej wotpowědowacym ratarjenjom a smy jako gmejna tež wotpowědnje wusměrjeni“, praji wjesnjanosta Tomaš Čornak (CDU). Zdobom wón podšmórny, zo nochcedźa zasudźić, ale wo problematice informować.
szl_Latn